MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om regler for forebyggelse og bekæmpelse af visse overførbare spongiforme encephalopatier

1998/0323 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets forordning om regler for forebyggelse og bekæmpelse af visse overførbare spongiforme encephalopatier

1. PROCEDURE

Forslag sendt til Europa-Parlamentet og Rådet (dok. KOM(1998) 623-1 endelig udgave - 1998/0323 (COD): 7. januar 1999

Europa-Parlamentets vedtagelse ved førstebehandlingen af betænkning med 51 ændringsforslag: 17. maj 2000

Forelæggelse af ændret forslag for Rådet: 12. december 2000

Politisk enighed om fælles holdning fastlagt af Rådet: 19. december 2000

Rådets vedtagelse af fælles holdning i henhold til traktatens artikel 251: 12 februar 2001

Det Økonomiske og Sociale Udvalgs vedtagelse af rapport: 7.-8. juli 1999

2. FORMÅLET MED FORSLAGETE

Forslaget tager især sigte på at skabe ensartede regler vedrørende alle risici for dyrs og menneskers sundhed som følge af overførbare spongiforme encephalopatier hos dyr. Anvendelsesområdet er større end de eksisterende veterinærbestemmelsers, idet det omfatter eksport til tredjelande og varer, der for øjeblikket ikke er omfattet af veterinærbestemmelserne, f.eks. konfekture og marmelade. Endvidere indføres der nye bestemmelser for områder, der endnu ikke er omfattet af EU-bestemmelser, f.eks. udryddelse og afsætningsregler, der omfatter det indenlandske marked, handel inden for EU samt import og eksport. Forslaget er en konsolidering af en stor del af de eksisterende bestemmelser om BSE eller TSE, som hermed ajourføres, hvor det er nødvendigt, for at tage hensyn til konklusioner fra enten internationale fora (f.eks. Det Internationale Kontor for Epizootier eller Verdenssundhedsorganisationen) eller fra videnskabelige komitéer.

3. BEMÆRKNINGER TIL DEN FÆLLES HOLDNING

3.1 Generelle bemærkninger til den fælles holdning og til, hvordan Europa-Parlamentets ændringsforslag er blevet behandlet

38 af de 40 af Parlamentets ændringsforslag, der var medtaget i Kommissionens ændrede forslag, er indarbejdet i den fælles holdning. Langt de fleste af er blevet medtaget i deres helhed, og resten er blevet omformuleret, så de var tilfredsstillende for alle medlemsstaterne. Den fælles holdning imødekommer endvidere de tre ønsker fra Europa-Parlamentet, hvorved det kan acceptere Rådets fælles holdning.

Rådet har i den fælles holdning accepteret retsaktens form (forordning) og muligheden for, at eksport er omfattet, når der er behov for det. Bestemmelserne om udryddelse, overvågning og foder er blevet styrket. Alle foranstaltninger vedrørende overvågning og foder under komitologiproceduren i 2000 er omfattet. Den fælles holdning omfatter dog ikke EF's midlertidige forbud mod fodring af husdyr med forarbejdede animalske proteiner, da det ophører, når forordningen træder i kraft.

To af ændringsforslagene blev ikke godkendt. Det ene vedrører en ubetydelig ændring af en betragtning, uden at de tilhørende bestemmelser ændres. Det andet vedrører handelsbestemmelserne vedrørende scrapie, hvor Rådet er delt. Kommissionen accepterede efter førstebehandlingen at skærpe handelsbestemmelserne vedrørende scrapie, således som Parlamentet ønskede det. Men formandskabets tekst indeholder et kompromis, hvor de nuværende regler blot skærpes en smule (der må ikke være bekræftede tilfælde af scrapie i oprindelsesbedriften i mindst tre år i stedet for to år), samt anerkendelse af nationale udryddelsesprogrammer. Medlemsstaterne kan på grundlag af programmerne anmode om supplerende garantier i forbindelse med samhandel. Den obligatoriske EF-godkendelse af sådanne programmer sikrer et minimumsniveau for harmonisering. Da der ikke foreligger videnskabelige eller internationale retningslinjer for scrapieforebyggelse, er kompromiset en acceptabel midlertidig løsning. Vedtagelse af gennemførelsesbestemmelser om scrapie på basis af denne forordning vil sikre hurtig gennemførelse af ny videnskabelig rådgivning eller af udkastet til Det Internationale Kontor for Epizootiers scrapiekodeks, der forventes forelagt i maj 2001. Kommissionen kan acceptere formandskabets kompromis, da det er vigtigt, at dette retsgrundlag gør det muligt fremover at gribe hurtigt ind over for scrapie.

3.2 Nye bestemmelser, som Rådet har indført

Rådets stillingtagen var enstemmig på alle punkter.

3.2.1 Horisontale emner i forbindelse med beskyttelses- og kontrolbestemmelserne

* Rådet har ændret bestemmelserne om beskyttelse (hovedsageligt på linje med indfaldsvinklen til andre relaterede forslag) og om kontrol (som aftalt efter samråd med fodersektoren).

Ingen indvendinger, da ændringerne er på linje med Kommissionens holdning til andre forslag under den fælles beslutningsprocedure.

3.2.2 Klassificering af lande

Ændringerne har til hensigt at bringe teksten i overensstemmelse med de seneste tiltag vedrørende den internationale norm (dyresundhedskodeks for BSE, som er udarbejdet af Verdensorganisationen for Dyresundhed (Det Internationale Kontor for Epizootier)). I hovedtræk er klassificeringsproceduren den samme, dvs. forskriftskomitéproceduren.

Screeningen i stor målestok for at få den geografiske BSE-status efterprøvet af Den Videnskabelige Styringskomité er blevet udvidet med en test af alle selvdøde kreaturer inden for et år. Dette blev foreslået af Parlamentets ordfører for at fremme Parlamentets godkendelse af Rådets fælles holdning.

Ingen indvendinger.

3.2.3 Uddannelsesprogrammer

Rådet har indført en samfinansiering som forudsætter godkendelse ved komitologiproceduren.

Ingen indvendinger i betragtning af procedurebegrænsningerne.

3.2.4 Epidemiologisk overvågning og test

Rådet har tilføjet et krav om BSE-test af mistænkte får og geder, så snart der foreligger en praktisk anvendelig test, der kan skelne mellem scrapie og BSE.

Ingen indvendinger.

3.2.5 Foderforbud

Rådet har fjernet forbuddet i artiklerne mod opbevaring og eksport af hunde- og kattefoder indeholdende forarbejdet animalsk protein i højrisikolande. Det har også fra bilaget fjernet udvidelsen af forbuddet i højrisikolande mod anvendelse af pattedyrprotein til kattefoder.

Ingen indvendinger, da der ikke er foreslået ændringer i det retlige grundlag vedrørende forbud mod bestemte produkter i foder eller forbud mod anvendelse af drøvtyggermateriale i højrisikolande på grundlag af andre artikler. Fjernelsen af forbuddet mod opbevaring og eksport af hunde- og kattefoder indeholdende forarbejdet animalsk protein i højrisikolande anses for kun at have begrænsede virkninger for sundhedsbeskyttelsen. Hvis der alligevel på et tidspunkt bliver behov for at forbyde bestemte drøvtyggermaterialer fra dyr fra højrisikolande til fremstilling af katte- og hundefoder eller at forbyde pattedyrprotein i katte- og hundefoder, kan det ske ved anvendelse af komitologiproceduren.

3.2.6 Specificeret risikomateriale

Rådet har ajourført listen over væv og betingelserne for fjernelse/destruktion i overensstemmelse med Kommissionens beslutninger fra juni og december 2000. Det har foreslået, at SRM ikke fjernes i BSE-frie lande eller foreløbigt BSE-frie lande uden rapporterede tilfælde af BSE.

Ingen indvendinger.

3.2.7 Regler for formodet forekomst BSE

Rådet har foreslået, at bedrifter med mistænkte dyr som helhed omfattes af begrænsninger med hensyn til flytning, umiddelbart efter at der er underrettet om mistanken. Der er mulighed for ved komitologiproceduren at indføre undtagelser med henblik på at anvende andre foranstaltninger, som frembyder samme beskyttelsesniveau.

Ingen indvendinger mod denne stramning.

3.2.8 Regler for bekræftet forekomst af BSE

* Rådet har udvidet muligheden for ved komitologiproceduren at indføre undtagelser med henblik på at anvende andre foranstaltninger, som frembyder samme beskyttelsesniveau.

Ingen indvendinger i betragtning af procedurebegrænsningerne.

* Rådet har foreslået at fjerne kravet om et minimumsniveau for kompensation på 100% af markedsværdien. Kravet om kompensation er dog bibeholdt.

Ingen indvendinger, da kompensationsprincippet er bevaret.

* Ved bekræftet forekomst af BSE hos får og geder skal man kun spore de kontakter, der kan identificeres.

Ingen indvendinger.

3.2.9 Beredskabsplaner

Rådet har betydeligt omfang svækket, men ikke fjernet muligheden for at harmonisere de nationale beredskabsplaner.

Ingen indvendinger.

3.2.10 Regler for import af levende kvæg og kvægprodukter

Rådet har strammet importbetingelserne, så de modsvarer betingelserne inden for Fællesskabet med henblik på et effektivt håndhævet forbud mod fodring af drøvtyggere med pattedyrprotein.

Ingen indvendinger.

3.2.11 Regler for afsætning af kvægprodukter i højrisikomedlemsstater

Ændringerne tager sigte på at begrænse kontrollen af attestordningen for besætninger og den datobaserede ordning til afsendelse fra højrisikomedlemsstater (aldersgrænser, kontrol af moderdyrets overlevelse, produktionskæde med fuld sporbarhed, ekstremt streng officiel kontrol). Hovedkravene i ordningerne er dog bevaret. Kun produkter, der er fremstillet af dyr født efter det tidspunkt, hvor fodringsforbuddet blev håndhævet effektivt, eller som hidrører fra BSE-frie besætninger, kan afsættes på hjemmemarkedet i en højrisikomedlemsstat.

Ingen indvendinger, da hovedkravene i ordningerne er bevaret.

4. KONKLUSION

Kommissionen kan gå ind for formandsskabets tekst vedrørende den fælles holdning, som Rådet har vedtaget enstemmigt.

5. ERKLÆRINGER FRA KOMMISSIONEN

Erklæringerne fra Kommissionen eller fra Kommissionen og Rådet findes i bilaget til denne meddelelse.

BILAG 1

ERKLÆRINGER FRA KOMMISSIONEN

Ad test (betragtning 17)

"Rådet og Kommissionen erindrer om, at der endnu ikke findes nogen alternativ test, og at den hurtige test kun vil blive taget i betragtning med henblik på at udarbejde eller i givet fald udvikle klassificeringen af medlemsstaterne med hensyn til BSE. Rådet opfordrer Kommissionen til at fremskynde arbejdet med udarbejdelsen af den alternative test".

Ad artikel 16, stk. 3, litra a)

"Rådet og Kommissionen erindrer om, at den dato, fra hvilken forbuddet mod fodring af drøvtyggere med protein fra pattedyr er iværksat, fastsættes under særlig hensyntagen til resultaterne af FVO's kontrol i de forskellige medlemsstater".

Ad bilag VIII, kapitel D

"Rådet og Kommissionen bekræfter, at bestemmelserne om eksport ikke indebærer en generel overførsel af kompetence til Fællesskabet med hensyn til eksportregler."

Erklæring fra Kommissionen

"Kommissionen fremsætter inden den 1. juli 2001 forslag om, at der - under hensyntagen til de enkelte tilfælde og under overholdelse af forskriftsudvalgsproceduren - indføres en fravigelse, ifølge hvilken bestemte medlemsstater kan fritages fra forpligtelsen til at teste alle kreaturer, der er døde på bedriften, i fjerntliggende regioner med spredt dyrehold under hensyntagen til den pågældende medlemsstats geografiske BSE-risiko."

"Kommissionen vil undersøge muligheden for, at det finansielle bidrag til gennemførelse af test af kvæg i andet halvår 2001 udvides til også at omfatte gennemførelse af test af alle kreaturer, der er døde på bedriften efter denne dato."